***A picture containing text

Description automatically generated***

**DIREKTNI POZIV ZA SUFINANSIRANJE PROJEKATA U TRI PARTNERSKE JEDINICE LOKALNE SAMOUPRAVE**

**SAVEZ OPŠTINA I GRADOVA REPUBLIKE SRPSKE U SARADNJI SA PROJEKTOM JAČANJE ULOGE MJESNIH ZAJEDNICA U BOSNI I HERCEGOVINI (BIH) - faza II**

## 1. Uvod

Direktni poziv za podnošenje prijedloga projekata partnerskih jedinica lokalne samouprave (JLS) provodi Savez opština i gradova Republike Srpske (Savez). Direktni poziv je jedna od aktivnosti druge faze projekta *Jačanje uloge mjesnih zajednica u Bosni i Hercegovini (MZ projekat), Razvojnog programa Ujedinjenih naroda (UNDP), finansiranog od strane Vlade Švicarske i Švedske.* Cilj MZ projekta, čija druga faza traje od 2020.-2024. godine, jeste unapređenje kvaliteta života građanki i građana u Bosni i Hercegovini (BiH) kroz osnažene i rodno odgovorne mjesne zajednice (MZ) koje pomažu aktivan angažman građanki i građana u javnom životu, i predstavljaju primjer dobre prakse lokalnih samouprava, a u čijem fokusu su ljudi i demokratske promjene na lokalnom nivou.

Savez je uz podršku MZ projekta pružio ograničenu tehničku podršku u 11 izabranih jedinica lokalne samouprave (JLS) u svrhu unapređivanja učešća građana u radu MZ i definisanju prioriteta. Kroz pružanje podrške održavanju foruma građanki i građana pri definisanju razvojnih prioriteta na participativnoj osnovi, Savez također pomaže da se planovi i prioriteti stanovnika MZ realizuju. Filozofija je da je jaka i otporna zajednica ona koja se prema svim svojim članovima odnosi s jednakim poštovanjem i pruža jednak pristup svim društvenim resursima na rodno odgovoran način. S tim u vezi, i obzirom na činjenicu da je rodna ravnopravnost u fokusu, posebna pažnja daje se inicijativama koje uključuju žene kao direktne korisnice, s ciljem njihovog osnaživanja i postizanja bolje rodne ravnopravnosti.

## 2. Cilj poziva

Cilj ovog Direktnog poziva je podrška realizacije po jednog prijedloga projekta u tri prvorangirane JLS od dolje navedenih:

1. GRAD ZVORNIK
2. GRAD DERVENTA
3. OPŠTINA NOVI GRAD
4. OPŠTINA SREBRENICA
5. OPŠTINA BILEĆA
6. OPŠTINA GACKO
7. OPŠTINA HAN PIJESAK
8. OPŠTINA VUKOSAVLJE
9. OPŠTINA SRBAC
10. OPŠTINA PELAGIĆEVO
11. OPŠTINA BROD

Projekti s kojima se može aplicirati su isključivo prioritetni projekti identifikovani putem organizovanih foruma građanki i građana.

U skladu sa tim, Direktni poziv ima za cilj podsticanje aktivnog uključivanja građanki i građana u definisanje njihovih potreba koje se transformišu u projekte za unapređenje lokalnih zajednica.

MZ Projekat će dodijeliti finansijska sredstva za po jedan projekat u tri JLS, a koje budu prvorangirane u skladu sa zadanim kriterijima i koje dostave najkvalitetnije prijedloge projekata.

## 3. Finansijska vrijednost projekata

Da bi se projektni prijedlog jedne JLS uzeo u razmatranje za finansiranje, isti mora biti u skladu sa dole opisanim finansijskim parametrima, kako slijedi:

1. Vrijednosti grantova od strane MZ Projekta za tri najbolje rangirane jedinice lokalne samouprave koje učestvuju u projektnim aktivnostima je po 25,000.00 KM (bez PDV-a);
2. Minimalni iznos finansijskog doprinosa JLS iznosi minimalno 10,000.00 KM (približno 30% ukupne vrijednosti projekta);
3. U ukupnom sufinansiranju projekta učešće mogu uzeti i partneri na projektu (npr. organizacije civilnog društva/nevladine organizacije, pojedinci i javne institucije) pri čemu je JLS odgovorna za implementaciju i pravdanje sredstava svih izvora sufinansiranja.

JLS može aplicirati sa prijedlogom projekta koji je finansijski i veći ali MZ Projekat može pokriti najviše gore definisani iznos. Prijedlozi JLS koji prelaze minimalno predviđena sredstva će biti razmatrani uz dostavljene dokaze da su sredstva u potpunosti osigurana od strane JLS koja podnosi prijedlog projekta i partnera na projektu.

## 4. Aplikanti i nosilac projekta

Učešće u Direktnom pozivu je usmjereno na JLS koje su partneri Savezu u okviru MZ projekta. Radi se o 11 izabranih JLS koje su navedene u cilju ovog poziva.

Nosilac projekta može biti isključivo JLS koja će i preuzeti implementaciju odabranog projekta kroz sistem javnih nabavki.

Partneri na projektu mogu biti: organizacije civilnog društva/nevladine organizacije, pojedinci i javne institucije. Partneri učestvuju u kreiranju i implementaciji projekta, ali nisu direktni korisnici sredstava, niti njihov angažman može imati bilo kakvu finansijsku kompenzaciju.

### 5. Opšti uslovi i eliminatorni kriteriji

Podnosilac projektnog prijedloga (JLS) može dostaviti samo jedan prijedlog projekta u okviru ovog direktnog poziva. Ukupna tražena sredstva od strane JLS ne smiju prelaziti gornji limit koji je stavljen na raspolaganje za sufinansiranje jednog prijedloga projekta (25,000.00 KM), osim u slučajevima kada JLS ima osigurano sufinansiranje iz drugih izvora koje nadoknađuje razliku između ukupno raspoloživih sredstava i ukupne vrijednosti apliciranog projekta. Sufinansiranje se mora dokazati odgovarajućim sporazumom ili pismom namjere od strane izvora sufinansiranja prilikom podnošenja projektnog prijedloga.

Prijedlog projekta treba da bude pripremljen u skladu sa zahtjevima i karakteristikama datim u aplikacionom paketu, uključujući i obrazac projektnog prijedloga i sve pripadajuće priloge.

**Eliminatorni, odnosno obavezujući kriterijumi direktnog poziva su slijedeći:**

1. *Predloženi projekat je prioritet koji je legitimno usaglašen na forumu građanki i građana (dokaz potrebno priložiti uz prijedlog);*
2. *Predloženi projekat je funkcionalna cjelina[[1]](#footnote-2);*
3. *Realizacija projekta ne traje duže od 6 mjeseci;*
4. *Osigurani su svi pravni, tehnički i administrativni preduslovi za realizaciju projekta[[2]](#footnote-3);*
5. *Projekat nema negativan uticaj na zaštitu okoliša;*
6. *Minimalno sufinansiranje od strane JLS.*

Neispunjavanje jednog ili više od navedenih kriterija rezultira eliminacijom aplikacije iz daljeg procesa.

**Nagradni kriteriji:**

1. *Izvrsnost MZ u projektnim aktivnostima*
   1. Broj održanih foruma tokom posmatranog perioda (12 mjeseci oktobar 2022-sept 2023);
   2. Udio učesnika održanih foruma u ukupnom broju stanovnika MZ tokom posmatranog perioda;
   3. Udio žena učesnica u ukupnom broju učesnika na održanim forumima tokom posmatranog perioda;
   4. Prisustvo predstavnika JLS na obukama održanim u okviru podrške Saveza;
   5. Broj objava vezanih za rad MZ na facebook stranicama tokom posmatranog perioda (JLS FB stranica, MZ FB stranica, JLS web stranica);
   6. Prioriteti sa foruma su objavljeni na Facebook stranicama MZ najkasnije u roku od 7 dana nakon realizacije foruma;
   7. Izrađen godišnji plan rada MZ za 2023 koji uključuje aktivnosti za socijalno isključene kategorije.
2. *Podrška JLS za kvalitetniji sistemski rad i komunikaciju MZ-a*
   1. Izrađen finalni nacrt nove vizije MZ na osnovu konsultacija sa MZ i ostalim akterima ključnim za uspješan rad MZ;
   2. Zvanično usvojena metodologija MZ uključujući forume građana kao oblik konsultacija sa građanima;
   3. Udio MZ kojim je transferirano znanje o metodologiji MZ (putem obuka, edukacija i sl.) od strane JLS u ukupnom broju MZ na teritoriji JLS;
   4. Standardizirani formati godišnjeg plana rada MZ i godišnjeg izvještaja MZ izrađeni i distribuirani MZ;
   5. Usvojena procedura za integraciju prioriteta definisanih na MZ forumima u godišnji ciklus planiranja JLS (uključujući planiranje budžeta);
   6. Donesene smjernice za redovno i transparentno informisanje građana MZ od strane JLS i distribuirane svim MZ;

Prijedlog projekta treba da uzme u obzir potrebe što većeg broja građanki i građana u JLS, uključujući mlade i socijalno isključene kategorije (kao što su: nezaposleni duže od dvije godine, osobe sa invaliditetom, povratnici/e, Romi/kinje i sl.), te da ima pozitivne efekte na osnaživanje žena i rodnu ravnopravnost.

U nastavku su primjeri vrsta inicijativa koje se mogu uzeti u obzir za finansiranje:

• **Mladi, sport i rekreacija**: rekonstrukcija ili izgradnja sportskih terena (nogomet, odbojka, košarka, itd.); izgradnja, obnova i opremanje dječjih igrališta; rekonstrukcija i opremanje centara za mlade; rehabilitacija i opremanje centara za kulturu; rekonstrukcija i opremanje javnih dvorana i rehabilitacija javnih rekreacijskih prostorija i sl.;

* **Rodna ravnopravnost**: Projekti koji adresiraju pitanja „ekonomije brige“[[3]](#footnote-4) na način da unapređuju postojeće ili uvode nove socijalne usluge u saradnji sa centrima za socijalni rad i/ili nevladinim organizacijama, unapređenje infrastrukture udruženja žena i ženskih grupa i sl.;

• **Upravljanje vodama**: vodovodna infrastruktura i infrastruktura za tretman otpadnih voda;

• **Putevi**: rekonstrukcija/izgradnja trotoara i putne komunikacije za pješake, rekonstrukcija puteva (samo u slučaju kada se odnosi na bitne dionice mjesne zajednice koje koristi veći broj korisnika);

• **Javna rasvjeta**: rekonstrukcija/izgradnja javne rasvjete;

• **Renoviranje javnih i obrazovnih ustanova**: Rekonstrukcija i opremanje škola i obdaništa, uključujući obezbjeđivanje pristupa djeci s teškoćama u razvoju, te energetsku učinkovitost u školskoj infrastrukturi; izgradnja/rekonstrukcija prostorija mjesnih zajednica i mjesnih domova, itd.;

• **Prirodni resursi**: rehabilitacija i poboljšanje pristupu i sigurnosti prirodnih i kulturno historijskih objekata, itd.;

• **Zdravlje**: opremanje/rekonstrukcija/sanacija domova zdravlja/ambulanti u zdravstvenim ustanovama, itd.;

• **Upravljanje rizicima od prirodnih nepogoda i katastrofa**: čišćenje i uređenje korita rijeka i jezera, itd..

Dati primjeri ne isključuju i ostale slične aktivnosti.

**Svi predloženi projekti mogu predvidjeti obnovu/izgradnju imovine koja je isključivo u javnom vlasništvu.**

Sljedeće aktivnosti se neće finansirati:

• Individualna sponzorstva za učestvovanje u radionicama, seminarima, konferencijama, kongresima;

• Individualne stipendije za studije ili trening kurseve;

• Aktivnosti koje su ranije finansirane i realizovane;

• Aktivnosti za ekskluzivnu dobrobit pojedinaca ili male grupe građana mjesne zajednice;

• Podrška političkim partijama;

• Nadoknade za uposlenike MZ/JLS i/ili implementacionih partnera koji su angažovani na projektu;

• Nastala dugovanja;

• Finansiranje operativnih troškova aplikanata ili njihovih partnera;

• Nabavka polovne opreme i materijala (vozila, kompjuteri i sl.);

• Izrada projektno-tehničke dokumentacije za realizaciju projekata;

* Izgradnja ili renoviranje spomenika i/ili vjerskih objekata;

• Dodjeljivanje grantova trećoj strani.

**Prihvatljivi troškovi obuhvataju:**

* Ekspertizu;
* Facilitaciju;
* Troškovi organizovanja događaja;
* Podršku obukama;
* Publikacije;
* Materijale za kampanje u MZ (osim politički usmjerenih);
* Rekonstrukciju/izgradnju manjeg obima;
* Obnovu javnih prostora/zgrada;
* Nabavka opreme manje vrijednosti.

## 6. Informacije o projektnoj aplikaciji

Da bi projektna aplikacija bila uzeta u razmatranje, ista **mora ispunjavati administrativne preduslove. Administrativni preduslovi podrazumijevaju da aplikacija sadrži slijedeće**:

* Prijedlog projekta (*Word format – Prilog 1*);
* Budžet projekta (*Excel format - Prilog 2*);
* Logički okvir (*Word format - Prilog 3*);
* Plan aktivnosti (Word format - *Prilog* 4);
* Pismo potvrde o obaveznom sufinansiranju od strane JLS (Word format - *Prilog* *5)*;
* Pismo namjere u slučaju dodatnog sufinansiranja (Word format - *Prilog* 6). Ukoliko pored JLS i MZ projekta predloženi projekat planiraju sufinansirati i drugi partneri na projektu, odnosno ukoliko je JLS obezbijedila dodatno sufinansiranje iz drugih izvora, potrebno je priložiti ovjereno Pismo namjere. Sva sredstva će biti objedinjena na namjenskom računu JLS prije početka implementacije projekata;
* Obrazloženje za odabir podnesenog projekta (povezati sa održanim forumom građanki i građana i navesti razloge zbog kojih je baš taj projekat podnesen).
* **Tehničku dokumentaciju** (*ako se radi o infrastrukturnim, građevinskim i sličnim projektima*). Ovo uključuje:
  + Dokaz o vlasništvu nad imovinom (ZK izvadak ili posjedovni list) u koju će se sredstva ulagati, a koja mora biti u vlasništvu MZ ili JLS ili javne ustanove ili data na dugoročno raspolaganje koje osigurava isplativost i svrsishodnost investicije (minimalno 10 godina, a poželjno i duže);
  + Glavni/izvedbeni projekt, odnosno predmjer i predračun radova ukoliko je za izvođenje takvih radova isti dovoljan. Predmjer i predračun treba biti pregledan i potvrđen od strane stručne osobe iz JLS;
  + Dozvole i saglasnosti (građevinska dozvola, urbanistička saglasnost sl.) koje su neophodne za uvođenje izvođača u posao, kao i izvođenje i prijem izvršenih radova ili ukoliko iste nisu potrebne izjavu od strane JLS da ne postoje administrativne barijere tj. da nisu potrebne nikakve dozvole za implementaciju projektne aplikacije, odmah po njenom, eventualnom, odobravanju;
  + Elaborati i slični dokumenti koji su neophodni za specifične infrastrukturne projekte;
  + Tehničke specifikacije za projekte koji podrazumijevaju nabavke materijala i opreme (tehnička roba i sl.).
* **Verifikaciona dokumentacija** (ova dokumentacija je vrlo važan dio projektne aplikacije i treba biti kompletirana da bi prijedlog projekta mogao biti razmatran). Dokumentacija treba da sadrži slijedeće:

|  |  |
| --- | --- |
| 1. **Izvrsnost MZ u projektnim aktivnostima** | **Izvori verifikacije** |
| 1.1 Broj održanih foruma tokom posmatranog perioda (12 mjeseci oktobar 2022-Sept 2023) | Zapisnik sa listom učesnika, fotografije sa foruma |
| 1.2 Udio učesnika održanih foruma u ukupnom broju stanovnika MZ tokom posmatranog perioda | Isto kao kod 1.1, Izračun u odnosu na popis stanovništva 2013 |
| 1.3 Udio žena učesnica u ukupnom broju učesnika na održanim forumima tokom posmatranog perioda | Isto kao kod 1.1. |
| 1.4 Prisustvo predstavnika JLS na obukama održanim u okviru podrške Saveza | Potvrda o završenoj obuci izdata od Saveza (SOGFBIH LISTA UČESNIKA) |
| 1.5 Broj objava vezanih za rad MZ na facebook stranicama tokom posmatranog perioda   * JLS FB stranica – objava * MZ FB stranica – objava * JLS web stranica | Popis objava sa datumom i linkom na FB stranicu |
| 1.6. Prioriteti sa foruma su objavljeni na Facebook stranicama MZ najkasnije u roku od 7 dana nakon realizacije foruma | Print screen sa objavom i link na FB stranicu, koriste se i izvori verifikacije za forume pod 1.1. |
| 1.7. Izrađen godišnji plan rada MZ za 2023 uključujući aktivnosti za socijalno isključene kategorije | Godišnji plan i odluka VIJEĆA/SKUPŠTINE o usvajanju.  U skladu sa statutima MZ ili poslovnicima. |
| 1. **Podrška JLS za kvalitetniji sistemski rad i komunikaciju MZ-a** |  |
| 2.1. Izrađen finalni nacrt nove vizije MZ na osnovu konsultacija sa MZ i ostalim akterima ključnim za uspješan rad MZ | Finalni nacrt vizije, zapisnik sa održanih konsultacija sa listom učesnika |
| 2.2. Zvanično usvojena metodologija MZ uključujući forume građana kao oblik konsultacija sa građanima | Relevantna odluka Skupštine/Vijeća ili grado/načelnika |
| 2.3. Udio MZ kojim je transferirano znanje o metodologiji MZ (putem obuka, edukacija i sl.) od strane JLS u ukupnom broju MZ na teritoriji JLS | Lista održanih obuka ili edukacija sa navedenim redom i listom učesnika i MZ koje predstavljaju |
| 2.4. Standardizirani formati godišnjeg plana rada MZ i godišnjeg izvještaja MZ izrađeni i distribuirani MZ | Odluka kojom se propisuje standardiziran format i distribucijska ista koja uključuje način distribucije i datum |
| 2.5. Usvojena procedura za integraciju prioriteta definisanih na MZ forumima u godišnji ciklus planiranja JLS (uključujući planiranje budžeta) | Procedura sa odgovarajućom odlukom |
| 2.6 Donesene smjernice za redovno i transparentno informisanje građana MZ od strane JLS i distribuirane svim MZ | Smjernice koje donosi načelnik i distribucijska lista koja uključuje način distribucije i datum |

Projekat, da bi se smatrao administrativno prihvatljivim, mora sadržavati sve propisane dokumente.

**Dokumentacija za dodatno bodovanje:**

* Obrazloženje da projektni prijedlog doprinosi strateškim prioritetima iz lokalne strategije razvoja i važećeg akcionog plana,
* Obrazloženje kojim se dokazuje da projektni prijedlog doprinosi održivim razvojnim intervencijama na lokalnom nivou koje mijenjaju život stanovnika na bolje,

JLS koje apliciraju za dodjelu sredstava iz ovog Poziva podnose prijedloge projekata na jednom od službenih jezika Bosne i Hercegovine.

## 7. Gdje i kako preuzeti i poslati aplikacije

Projektna dokumentacija i sve informacije, kao i elektronska verzija cijelog paketa prijavne dokumentacije može se preuzeti sa sljedeće web stranice: [www.alvrs.com](http://www.sogfbih.ba)

Ispunjeni set dokumenata za projekat sa svom zahtijevanom dokumentacijom se dostavlja u jednom primjerku u štampanom obliku i jednoj elektronskoj kopiji (USB) u zatvorenoj koverti sa naznakom:

„Aplikacija za Direktni poziv za JLS u sklopu Projekta Jačanje uloge mjesnih zajednica u Bosni i Hercegovini“, na adresu:

**Savez opština i gradova Republike Srpske**

**Potporučnika Smajića br. 18/III**

**76 300 Bijeljina**

Rok za predaju projekata **03.11.2023. godine do 15:00 sati.** Aplikacije koje budu pristigle poslije navedenog roka neće biti razmatrane. Sve aplikacije moraju biti dostavljene na navedenu adresu prije isteka zvaničnog roka s jasno istaknutim datumom dostavljanja.

Projektni prijedlog sa pratećom dokumentacijom poslan na bilo koji drugi način (npr. faksom ili e-mailom) ili dostavljeni na druge adrese neće biti uzete u razmatranje.

## 8. Dodatne informacije

U slučaju da su potrebne dodatne informacije i pojašnjenja, potencijalni kandidati mogu kontaktirati Savez Sanja Krunić, putem email-a **sanjak@alvrs.com**. Odgovori na upite će biti dostavljeni putem maila najkasnije dva radna dana nakon prijema upita.

## 9. Evaluacija i odabir projekata

Aplikacije će razmotriti i procijeniti evaluaciona komisija Saveza, a koju če činiti i predstavnik/ica MZ Projketa. Evaluacija će se raditi u dva kruga. U prvom krugu se radi provjera ispunjenosti dolje navedenih eliminatornih kriterija. Komsija Saveza će predložiti tri prijedloga projekta MZ Projektu za provedbu.

| **ELIMINATORNI KRITERIJI** | | | |
| --- | --- | --- | --- |
| **Ispunjenost** |  | **DA** | **NE** |
| *Predloženi projekat je prioritet koji je legitimno usaglašen na forumu građana i građanki;* |  |  |
| *Predloženi projekat je funkcionalna cjelina;* |  |  |
| *Realizacija projekta ne traje duže od 6 mjeseci;* |  |  |
| *Osigurani su svi pravni, tehnički i administrativni preduslovi za realizaciju projekta;* |  |  |
| *Projekat nema negativan uticaj na zaštitu okoliša;* |  |  |
| *JLS je podržala projekat sufinansiranjem u predviđenom minimalnom iznosu;* |  |  |

**Samo aplikacije koje zadovolje sve eliminatorne kriterije će biti evaluirane u drugom krugu evaluacije.**

**U drugom krugu se procjenjuje kvaliteta rada JLS i kvaliteta prijedloga projekta.**

|  |  |  |
| --- | --- | --- |
| **Izvrsnost MZ u projektnim aktivnostima** |  | **Maksimalan broj bodova** |
|  | **30** |
| Broj održanih foruma tokom posmatranog perioda (12 mjeseci okt 2022-sept 2023) |  | 6 |
| Udio učesnika održanih foruma u ukupnom broju stanovnika MZ tokom posmatranog perioda |  | 4 |
| Udio žena učesnica u ukupnom broju učesnika na održanim forumima tokom posmatranog perioda |  | 4 |
| Prisustvo predstavnika JLS na obukama održanim u okviru podrške Saveza |  | 3 |
| Broj objava vezanih za rad MZ na facebook stranicama tokom posmatranog perioda |  | 3 |
| Prioriteti sa foruma su objavljeni na Facebook stranicama MZ najkasnije u roku od 7 dana nakon realizacije foruma |  | 3 |
| Izrađen godišnji plan rada MZ za 2023 uključujući aktivnosti za socijalno isključene kategorije |  | 7 |
| **Podrška JLS za kvalitetniji sistemski rad i komunikaciju MZ-a** |  | **Maksimalan broj bodova** |
|  | **20** |
| Izrađen finalni nacrt nove vizije MZ na osnovu konsultacija sa MZ i ostalim akterima ključnim za uspješan rad MZ |  | 5 |
| Zvanično usvojena metodologija MZ uključujući forume građana kao oblik konsultacija sa građanima |  | 3 |
| Udio MZ kojim je transferirano znanje o metodologiji MZ (putem obuka, edukacija i sl.) od strane JLS u ukupnom broju MZ na teritoriji JLS |  | 3 |
| Standardizirani formati godišnjeg plana rada MZ i godišnjeg izvještaja MZ izrađeni i distribuirani MZ |  | 3 |
| Usvojena procedura za integraciju prioriteta definisanih na MZ forumima u godišnji ciklus planiranja JLS (uključujući planiranje budžeta) |  | 3 |
| Donesene smjernice za redovno i transparentno informisanje građana MZ od strane JLS i distribuirane svim MZ |  | 3 |

|  |  |  |
| --- | --- | --- |
| **Relevantnost projekta** |  | **Maksimalan broj bodova** |
|  | **20** |
| Projektni rezultati imaju direktan pozitivan uticaj na minimalno 30% stanovnika u MZ |  | 5 |
| Projektni rezultati imaju direktan pozitivan uticaj na žene i rodnu ravnopravnost |  | 5 |
| Projektni rezultati imaju pozitivan uticaj na zaštitu okoliša |  | 5 |
| Projektni rezultati imaju direktan uticaj na djecu, mlade i/ili socijalno isključene kategorije stanovništva (Romkinje i Rome, nezaposleni, porodice bez ili sa minimalnim primanjima itd.) |  | 5 |
| **Kvalitet, inovativnost i logika projekta** |  | **Maksimalan broj bodova** |
|  | **15** |
| Projekat je jasan, logičan i relevantan u odnosu na očekivane rezultate |  | 5 |
| Plan aktivnosti je izvodljiv i logičan |  | 4 |
| Indikatori praćenja su dobro definisani i povezani sa očekivanim rezultatima |  | 3 |
| JLS je za realizaciju projekta osigurala učešće volontera čija uloga je jasno definisana u projektnim aktivnostima |  | 3 |
| **Održivost projekta** |  | **Maksimalan broj bodova** |
| **5** |
| Projekat ima jasan plan održivosti u smislu nastavka funkcionisanja/finansiranja relevantnih aktivnosti i nakon završetka projekta. | 5 |
| **Projektni budžet** |  | **Maksimalan broj bodova** |
|  | **5** |
| Predloženi budžet projekta je realan, jasan i povezan s očekivanim rezultatima i sadrži pojašnjenja stavki, te je podržan odgovarajućom tehničkom dokumentacijom/predmjerima i predračunima koje omogućavaju provjeru realnosti budžeta. |  | 3 |
| JLS je za realizaciju apliciranog projekta osigurala dodatna sredstva (osim minilalno traženih pozivom) iz vlastitih ili vanjskih izvora (drugi nivoi vlasti, privatni sektor, građani). |  | 2 |
| **Dodatni bodovi** |  | **Maksimalan broj bodova** |
|  | **5** |
| Projekat doprinosi strateškim prioritetima iz lokalne Strategije razvoja i mjerama iz važećeg akcionog plana Strategije razvoja |  | 3 |
| Projekat doprinosi održivim razvojnim intervencijama na lokalnom nivou koje mijenjaju život stanovnika na bolje |  | 2 |
| **Ukupan broj bodova:** |  | **100** |

Projekti koji budu ocjenjeni sa 50 i manje bodova neće biti razmatrani.

**Samo oni projektni prijedlozi koji nakon evaluacije i bodovanja ostvare 60 i više bodova od mogućih 100, mogu biti uvršteni na rang listu za finansiranje.**

## 10. Obavještenje o konačnoj odluci

Sve JLS će u roku od 15 radnih dana od dana zatvaranja direktnog poziva biti pisanim putem zvanično obavještene o odluci u vezi sa njihovim projektnim prijedlogom. Rezultati poziva će biti objavljeni i na službenoj web stranici Saveza.

1. Projekat se smatra funkcionalnom cjelinom ako se rezultati projekta mogu koristiti nakon njegove realizacije. Npr. ako se projekat odnosi na izgradnju ili rekonstrukciju dijela puta, rekonstruisana dionica puta se mora moći koristiti odmah nakon realizacije projekta. Neće biti prihvaćeni projekti koji uključuju samo pripremne radove na izgradnji objekta ili infrastrukture, izvođenje isključivo grubih radova na nekom objektu, izgradnju jednog sprata objekta bez završetka cijelog objekta, i sl. [↑](#footnote-ref-2)
2. Npr. ukoliko se radi o rekonstrukciji ili izgradnji postoji projektno tehnička dokumentacija, neophodne dozvole, riješeni su imovinsko-pravni odnosi i sl. Administrativni preduslovi su pojašnjeni u sekciji 6. Informacije o projektnoj aplikaciji. [↑](#footnote-ref-3)
3. Žene zbog tradicionalnih društvenih normi u BiH u najvećem broju slučajeva nose glavni teret rada u kući, brige o djeci, starijim i bolesim članovima porodice. Zbog toga kvalitetne, dostupne i finansijski pristupačne socijalne usluge poput obdaništa, dnevnih centara za osobe sa invaliditetom, centara za zdravo starenje itd. pozitivno utječu na položaj žena u društvu. Istraživanja potvrđuju da se zbog nedostupnih javnih usluga tokom COVID-19 pandemije povećala potreba za ekonomijom brige i samim tim i opterećenje na žene, zato što je bilo potrebno spremati više obroka, snabdijevati starije, brinuti o školskim obavezama djece koja školu pohađaju od kuće ili brinuti o djeci koja ne mogu da idu u obdanište. [↑](#footnote-ref-4)